EkBass/fiwiki-20250220-pages-articles huggingface dataset:
Korteslampi (Kouvola)

Korteslampi on Kymenlaaksossa Kouvolassa Uudenkylän lähellä sijaitseva lampi. == Maantietoa == Lampi on 260 metriä pitkä, 100 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Sen rantaviivan pituus on 600 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 88,6 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Mustanpitkänlampi

Mustanpitkänlampi on Kymenlaaksossa Kouvolassa Uudenkylän lähellä sijaitseva lampi. == Maantietoa == Lampi on 530 metriä pitkä, 130 metriä leveä, ja sen pinta-ala on 5,0 hehtaaria. Lammella ei ole kartan mukaan saaria. Sen rantaviivan pituus on 1,2 kilometriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma- alueeseen (14.992) se kuuluu. Lammen vedenpinnan korkeus on 90,2 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Pyöriälampi (Kouvola)

Pyöriälampi on Kymenlaaksossa Kouvolassa Uudenkylän lähellä sijaitseva lampi. == Maantietoa == Lampi on 220 metriä pitkä, 170 metriä leveä, ja sen pinta-ala on 3,5 hehtaaria. Lammella ei ole kartan mukaan saaria. Sen rantaviivan pituus on 700 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 90,3 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Vanumaanlampi

Vanumaanlampi tai Vammaanlampi on Kymenlaaksossa Kouvolassa Uusi-Maunon lähellä sijaitseva lampi. == Maantietoa == Lampi on 590 metriä pitkä, 330 metriä leveä, ja sen pinta-ala on 12,0 hehtaaria. Lammella ei ole kartan mukaan saaria. Sen rantaviivan pituus on 1,5 kilometriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 84 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Kaunislampi (Kouvola)

Kaunislampi tai Nassinlampi on Kymenlaaksossa Kouvolassa Rämälän lähellä sijaitseva lampi. == Maantietoa == Lampi on 230 metriä pitkä, 110 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Sen rantaviivan pituus on 550 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 89 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Pitkälampi (Kouvola, Uusikylä)

Pitkälampi on Kymenlaaksossa Kouvolassa Uudenkylän lähellä sijaitseva lampi. == Maantietoa == Lampi on 300 metriä pitkä, 60 metriä leveä, ja sen pinta-ala on 0,9 hehtaaria. Lammella ei ole kartan mukaan saaria. Sen rantaviivan pituus on 550 metriä. == Vesistösuhteet == Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen yläosan valuma-alueeseen (14.992) se kuuluu. Lammen vedenpinnan korkeus on 88,8 metriä mpy. == Lähteet == Luokka:Torasjoen valuma-alue Luokka:Kouvolan järvet Luokka:Botin luomat artikkelit
Elena Taloș

Elena Andreea Taloș (alk. Panțuroiu, s. 24. helmikuuta 1995) on romanialainen kolmiloikkaaja. Taloș saavutti nuorten sarjoissa arvokisamitaleja. Hän sijoittui hopealle alle 20-vuotiaiden Euroopan-mestaruuskilpailuissa 2013. Alle 23-vuotiaiden EM-kilpailuissa hän saavutti hopeaa vuonna 2015 tuloksella 14,13 ja voitti kultaa vuonna 2017 tuloksella 14,27. Alle 20-vuotiaiden maailmanmestaruuskilpailuissa hän sijoittui viidenneksi vuonna 2014. Aikuisten arvokilpailuissa Taloș ylsi ensi kertaa loppukilpailuun sisäratojen MM- kilpailuissa 2016 sijoittuessaan viidenneksi tuloksella 14,11. Vuonna 2018 hän oli sisäratojen MM-kilpailuissa neljäs tuloksella 14,33 ja ulkoratojen EM- kilpailuissa myös neljäs tuloksella 14,38. Dohan ulkoratojen MM-kilpailuissa 2019 hän sijoittui 11:nneksi tuloksella 14,07 ja Münchenin EM-kilpailuissa 2022 kahdeksanneksi tuloksella 14,01. Taloș ylitti kolmiloikassa 14 metrin rajan ensimmäisen kerran vuonna 2015. Ennätyksensä 14,47 hän hyppäsi Ranskan Montreuilissa kesäkuussa 2018. Hänen paras sisäratatuloksensa on 14,33, jonka hän on hypännyt vuosina 2017 ja 2018. Taloș on voittanut Romanian-mestaruuden kolmiloikassa ulkoradoilla vuosina 2016, 2018, 2019 ja 2022 sekä sisäradoilla vuosina 2014, 2016–2020 ja 2022. Viisiottelusta hänellä on sisäratojen Romanian-mestaruus vuosilta 2014 ja 2017. == Lähteet == Luokka:Romanialaiset kolmiloikkaajat Luokka:Vuonna 1995 syntyneet Luokka:Elävät henkilöt
Kartiskalampi

Kartiskalampi voi tarkoittaa seuraavia: * Kartiskalampi, lampi Hirvensalmella * Kartiskalampi, lampi Joutsassa * Kartiskalampi, lampi Keuruulla * Kartiskalampi, lampi Parkanossa * Kartiskalampi, lampi Suonenjoella.
Aleksandra Natševa

Aleksandra Natševa (s. 20. elokuuta 2001) on bulgarialainen kolmiloikkaaja. Natševa on saavuttanut nuorten sarjoissa arvokisamitaleja. Hän sijoittui hopealle alle 18-vuotiaiden maailmanmestaruuskilpailuissa 2017 ja saman ikäluokan Euroopan-mestaruuskilpailuissa 2018. Alle 20-vuotiaiden MM- kilpailuissa 2018 hän voitti kultaa ennätystuloksellaan 14,18. Samana vuonna hän voitti kultaa myös nuorten olympialaisissa. Vuonna 2019 hän saavutti hopeaa alle 20-vuotiaiden EM-kilpailuissa. Aikuisten arvokilpailuissa Natševa on jäänyt karsintaan ulkoratojen EM-kilpailuissa 2018, sisäratojen EM- kilpailuissa 2019 ja ulkoratojen MM-kilpailuissa 2019. Münchenin EM- kilpailuissa 2022 hän sijoittui 11:nneksi tuloksella 13,33. Natševa hyppäsi kolmiloikassa 14 metriä ensimmäisen kerran Sofiassa kesäkuussa 2018 ja paransi ennätyksekseen 14,18 Tampereella neljä viikkoa myöhemmin. Hänen paras sisäratatuloksensa on 13,43 helmikuulta 2018. Pituushypyssä hänen parhaat tuloksensa ovat ulkoradoilla 632 ja sisäradoilla 608. == Lähteet == Luokka:Bulgarialaiset kolmiloikkaajat Luokka:Vuonna 2001 syntyneet Luokka:Elävät henkilöt
Kirveslampi

Kirveslampi voi tarkoittaa seuraavia: * Kirveslampi, lampi Heinolassa * Kirveslampi, lampi Joutsassa * Kirveslampi, lampi Kouvolassa * Kirveslampi, lampi Lemillä * Kirveslampi, lampi Luumäellä * Kirveslampi, lampi Mäntyharjussa * Kirveslampi, lampi Pieksämäellä lähellä Ruuhilampea * Kirveslampi, lampi Savitaipaleella * Kirveslampi, lampi Virroilla.
Atanas Atanasov

Atanas Vasilev Atanasov (myöh. Peitšinski, , 19. marraskuuta 1935 Pleven – 3. syyskuuta 2021) oli bulgarialainen koripalloilija. Takamiehenä pelannut Atanasov pelasi vuosina 1956–1975 Bulgarian miesten maajoukkueessa voittaen EM-hopeaa Bulgarian-kotikisoissa 1957 ja EM-pronssia Jugoslaviassa 1961. Hän kuului maajoukkueen kokoonpanoon myös Melbournen kesäolympialaisissa 1956 (Bulgaria viides), Rooman kesäolympialaisissa 1960 (16:s), vuoden 1959 MM- kilpailuissa (seitsemäs) ja vuosien 1959 (viides), 1963 (viides) ja 1965 (viides) EM-kilpailuissa. Seuratasolla hän saavutti vuonna 1969 Bulgarian cup- mestaruuden ja Bulgarian pääsarjan hopeaa. Bulgarian pääsarjan pronssia hän voitti vuosina 1962, 1965 ja 1966. Atanasov kuoli 85-vuotiaana 3. syyskuuta 2021.https://www.bgbasket.com/new.php?id=90787Olympedia == Lähteet == * === Viitteet === Luokka:Bulgarialaiset koripalloilijat Luokka:Vuonna 1935 syntyneet Luokka:Vuonna 2021 kuolleet
Kortelampi

Kortelampi voi tarkoittaa seuraavia: == Järviä ja lampia == * Kortelampi, lampi Hankasalmen Kortteisissa * Kortelampi, lampi Hankasalmen Ristimäellä * Kortelampi, lampi Heinolan Vahteristossa * Kortelampi, lampi Jyväskylän ja Muuramen rajalla * Kortelampi, lampi Kangasniemen Nousialassa * Kortelampi, lampi Kangasniemen Pyyvinkylässä * Kortelampi, lampi Kangasniemen Salmenkylässä * Kortelampi, lampi Unnukkalassa * Kortelampi, lampi Kannonkoskella lähellä Kannonsahaa * Kortelampi, lampi Kannonkosken Lokakylässä * Kortelampi, lampi Kannonkosken Pitkäjärvellä * Kortelampi, lampi Kartsulassa * Kortelampi, lampi Keuruulla * Kortelampi, lampi Kouvolan Jaalassa * Kortelampi, lampi Luumäellä lähellä Hietamiehen kylää * Kortelampi, lampi Mikkelin Korpijärvellä * Kortelampi, lampi Mikkelin Pajulankylässä * Kortelampi, lampi Mikkelin Ruhalanniemellä * Kortelampi, lampi Mikkelin ja Kangasniemen rajalla * Kortelampi, lampi Mäntyharjun Hietaniemessä * Kortelampi, lampi Mäntyharjun Ketunkylässä * Kortelampi, lampi Mäntyharjun Kinnissä * Kortelampi, lampi Mäntyharjun Kousassa * Kortelampi, lampi Pieksämäen Kortemäellä * Kortelampi, lampi Pieksämäen Sakonkylässä * Kortelampi, lampi Pieksämäen Syväsilmällä * Kortelampi, lampi Suonenjoella == Henkilöitä == * Mona Kortelampi (s. 1966), suomalainen freelancenäyttelijä. Luokka:Järvien täsmennyssivut
Tadžikistanin yleisradio

Tadžikistanin valtiollista yleisradiotoimintaa hallinnoi maan hallituksen yhteydessä toimiva Tadžikistanin televisio- ja radiokomitea (). Radio- ja televisiokanavat toimivat sen alaisuudessa erillisinä valtion laitoksina. ==Historia== Yleisradiolähetykset alkoivat Stalinobodista (nykyinen Dušanbe) vuonna 1930. Vuonna 1932 perustettiin Tadžikistanin SNT:n radiokomitea ja seuraavana vuonna saatiin uusi lähetysasema. Radion ulkomaanlähetykset alkoivat vuonna 1949. Vuonna 1970 Tadžikistanissa oli 322 lankaradiokeskusta, 276 000 lankaradiovastaanotinta ja 412 000 radiovastaanotinta. Tadžikistanin televisio aloitti toimintansa vuonna 1959. Vuonna 1967 otettiin käyttöön releyhteys, joka mahdollisti Moskovan ja Taškentin ohjelmien välittämisen. Televisiovastaanottimia oli 264 000 vuonna 1970. Tasavallan radio lähetti vuonna 1974 yhteensä 26 tuntia ohjelmaa päivässä tadžikin, venäjän ja uzbekin kielillä. Television ohjelma-aika oli 11 tuntia. ==Nykypäivä== Tadžikistanin yleisradiotoiminnasta vastasi neuvostoaikana tasavallan televisio- ja radiokomitea. Se muutettiin vuonna 1994 kulttuuri- ja tiedotusministeriön alaiseksi televisio- ja radiohallinnoksi ja vuonna 1996 jälleen komiteaksi. Televisio- ja radiokomitean alaisuuteen kuuluvat erillisinä valtion laitoksina toimivat valtakunnalliset radio- ja televisiokanavat, Vuoristo-Badahšanin autonomisen alueen televisio- ja radiohallinto, alueelliset ja paikalliset radio- ja TV-asemat, tekniset palvelut, joukko musiikkiyhtyeitä, media- akatemia ja viikoittainen ohjelmalehti. Valtakunnallisia radio-ohjelmia on neljä: * Yleiskanava Radioi Todžikiston * Kulttuurikanava Farhang * Pääkaupungin kanava Sadoi Dušanbe * Ulkomaanpalvelu Ovozi todžik. Radion ulkomaanpalvelu lähettää ohjelmia tadžikin, darin, persian, venäjän, englannin, arabian, hindin ja uzbekin kielillä. Radioi Todžikiston ja Ovozi todžik toimivat edelleen myös keski- ja lyhytaalloilla, ja lähetysyhtiö Teleradiokom vuokraa ohjelma-aikaa ulkomaisille radioasemille. Valtakunnallisia televisiokanavia ovat: * Yleiskanava Televisioni Todžikiston * Toinen yleiskanava Safina * Lastenkanava Bahoriston * Uutiskanava Džahonnamo, joka toimii myös venäjäksi ja englanniksi * Urheilukanava Varziš * Elokuvakanava Sinamo. Valtiollisten kanavien rinnalla Tadžikistanissa toimii yksityisiä radio- ja televisioasemia. ==Lähteet== ==Aiheesta muualla== * Televisioni Todžikiston * Uutiskanava Džahonnamo , , * Radioi Todžikiston * Ulkomaanpalvelu Ovozi todžik , , Luokka:Julkisen palvelun mediayhtiöt Luokka:Tadžikistanilaiset viestimet Luokka:Vuonna 1930 perustetut radioasemat Luokka:Vuonna 1959 perustetut televisiokanavat
Kukkolampi

Kukkolampi tarkoittaa seuraavia: * Kukkolampi, lampi Jaalassa * Kukkolampi, lampi Mäntyharjussa lähellä Hietaniemeä * Kukkolampi, lampi Mäntyharjussa lähellä Vanhakorpea * Kukkolampi, lampi Soinissa.
Valkeakosken keskustaajama

Valkeakosken keskustaajama on Valkeakosken kaupungissa Pirkanmaan maakunnan eteläosassa, linnuntietä noin 30 kilometriä maakuntakeskus Tampereelta kaakkoon. Valkeakosken keskustaajama sijaitsee Mallasveden (Roineen) ja Vanajaveden välissä sijaitsevan kosken, Valkeakosken, äärellä. Tilastokeskuksen taajama-aluerajauksen mukaan vuoden 2020 lopussa Valkeakosken keskustaajaman pinta-ala oli 20,36 neliökilometriä ja väkiluku 16 820. Tilastollinen taajamarajaus voi poiketa virallisesta kunnanosien rajauksesta. Valkeakoski mainitaan kirjallisissa lähteissä vuonna 1506 (kylä: valkikoski), 1509 (valkikoski quarn) ja 1799 (Walkiakoski). Asutus on arvioitu olevan peräisin 400-luvulta jaa. ==Lähteet== Keskustaajama Luokka:Suomen kuntakeskukset
Antti Toivola

Antti Toivola (s. 31. toukokuuta 1994 Seinäjoki) on suomalainen pesäpalloilija, joka edustaa Kannuksen Uraa. Hänen kasvattajaseuransa on Nurmon Jymy. Hän on pelannut Nurmon Jymyn lisäksi Superpesistä Koskenkorvan Urheilijoissa ja Seinäjoen JymyJusseissa 25. heinäkuuta 2023 mennessä yhteensä 13 ottelua. Ykköspesiksessä hän on edustanut Kannuksen Uran lisäksi myös Alavuden Peli-Veikkoja ja Alajärven Ankkureita. https://www.pesistulokset.fi/pelaaja/6579#tab:1 == Lähteet == Luokka:Vuonna 1994 syntyneet Luokka:Elävät henkilöt Luokka:Suomalaiset pesäpalloilijat
Korvausteologia

Korvausteologia eli supersessionismi tarkoittaa teologista ajatusta, jonka mukaan kristillinen kirkko tai seurakunta olisi ottanut Israelin eli juutalaisten paikan Jumalan valittuna kansana ja ottanut Israelille kuuluvat lupaukset. Korvausteologian mukaan juutalaisilla ei olisi pelastushistoriallista merkitystä. Korvausteologian piirissä on useita käsityksiä juutalaisten ja Israelin asemasta Jumalan suunnitelmassa. Korvausteologiaa ilmenee paikoin erityisesti reformoiduissa kirkoissa. Korvausteologisen käsityksen mukaan juutalaiset hylkäsivät Jeesuksen ja kristityt korvasivat juutalaiset valittuna kansana. Näin ollen Jumalan Vanhassa testamentissa antamat lupaukset koskivat Jeesuksen sovitustyön jälkeen kristittyjä juutalaisten sijaan. Korvausteologian juuret ovat Uudessa testamentissa sekä kirkkoisien teologiassa. == Lähteet == Luokka:Protestanttinen teologia Luokka:Kirkko-oppi Luokka:Kristilliset käsitteet
Stolypinin hallitus

Stolypinin hallitus oli Venäjän keisarikunnan kolmas hallitus, jonka virkakausi oli 21. heinäkuuta 1906 – 18. syyskuuta 1911. Pääministeri Pjotr Stolypin johti hallitusta Kiovassa tapahtuneen salamurhaansa saakka syyskuussa 1911. ==Hallituksen kokoonpano== Hallituksen kokoonpano muuttui usein, koska ministerit ei­vät täyt­tä­neet Stolypinin heihin koh­dis­tamia odo­tuk­sia.Совет министров под руководством П. А. Столыпина Virka Nimi Pääministeri Pjotr Stolypin Sisäministeri Pjotr Stolypin Valtiovarainministeri Vladimir Kokovtsov Ulkoministeri Aleksandr Izvolski Ulkoministeri Sergei Sazonov Rautatieministeri Nikolai Šaufus Rautatieministeri Sergei Ruhlov Oikeusministeri Ivan Štšeglovitov Sotaministeri Aleksandr Roediger Sotaministeri Vladimir Suhomlinov Opetusministeri Pjotr Kaufman Opetusministeri Aleksandr Schwartz Opetusministeri Lev Kasso Hoviministeri Vladimir Frederiks Meriministeri Aleksei Birilev Meriministeri Ivan Dikov Meriministeri Stepan Vojedovski Meriministeri Ivan Grigorovitš Kauppa- ja teollisuusministeri Dmitri Filosofov Kauppa- ja teollisuusministeri Ivan Šipov Kauppa- ja teollisuusministeri Vasili Timirjazev Kauppa- ja teollisuusministeri Sergei Timašev Maatalousministeri Boris Vasiltšikov Maatalousministeri Aleksandr Krivoshein Valtiontarkastaja Pjotr Schwanebach Valtiontarkastaja Pjotr Haritonov Pyhän synodin yliprokuraattori Pjotr Izvolski Pyhän synodin yliprokuraattori Sergei Lukianov Pyhän synodin yliprokuraattori Vladimir Sablin Pyhän synodin yliprokuraattori Aleksandr Samarin ==Lähteet== Luokka:Venäjän hallitukset
Dominioteologia

Dominioteologia eli dominionismi on radikaaleihin 1990-luvulla kehittyneistä evankelisuuden suuntauksista. Se pohjaa kalvinistiseen oppiin Jumalan kaikkivaltiudesta ja Raamatusta kaiken elämän ohjekirjana, uskoo teonomistiseen etiikkaan ja pitää kristittyjen velvollisuutena maallisten instituutioiden vähittäistä valtaamista.Ruotsila 2008, s. 152 Dominionismi pyrkii amerikkalaisen kulttuurin, lakijärjestyksen ja yleisen maailmanhahmotuksen järjestämiseen puhtaasti kristilliseltä pohjalta, kristillisten poliitikkojen, tuomarien ja opettajien toimesta sekä Raamatun sääntöjä kirjaimellisesti soveltaen. Dominionismi pohjaa puritanismin perintöön ja 1800-luvun lopun uuskalvinismiin. Teologisesti dominionismi voidaan nähdä reformoidun tunnustuksen perusoppien radikaalina politisoijana. == Periaatteet: Viisi regimenttiä == Yhteiskunnallisesti molempia dominionismin koulukuntia yhdistää ajatus rajallisesta, jaetusta ja delegoidusta valtiovallasta. Viiden regimentin oppiin pohjautuen on vaadittu valtion vallan radikaalia rajoittamista.Ruotsilta 2008, s. 168 === Perhekeskeinen koulukunta === Dominionismin isänä pidetään presbyteeriteologi Rousas John Rushdoonya (1916–2001). Rushdoonyn viiden regimentin opissa erotetaan toisistaan perhe, kirkko, valtio, koulu, sekä kutsumus ja itsensä hallinta. Jokaiseen näistä regimenteissä kuuluu itsenäisyys asioissa, jotka Jumala on kunkin tehtäväksi antanut.Ruotsila 2008, s. 167 * Perhe: Perhe on tärkein hallinta-alue, joka on Jumalan maanpäällinen instituutio. Perhe on tärkein dominiomandaatin käyttäjä, koska siinä kukin yksilö kasvatetaan kristityksi ja sen sisällä omaksutaan presuppositiot, jotka jäsentävät toimintaa kaikissa muissa hallinta-alueissa. * Kirkko: Kirkko on evankelioinnin, opin oikein opettamisen ja lain tulkitsemisen regimentti. * Valtio: Valtio koskettaa instituutioita, joissa päätetään yhteisöllisistä asioista. * Koulu: Koulun hallinta-alue jatkaa perheissä aloitettua kristillistä kasvatustyötä. * Kutsumus: Kutsumuksen hallinta-alueella tarkoitetaan kaikkea mitä yksilö tekee jokapäiväisessä työssään ja ammatissaan. * Itsensä hallinta: Itsensä hallinnalla tarkoitetaan henkilökohtaisen, sisäisen elämän aluetta, jolla hengellinen kilvoittelu tapahtuu. === Kirkkokeskeinen koulukunta === Dominionismin toinen pääteologi Gary North nostaa tärkeimmäksi regimentiksi kirkon. Yhteiskunnallisesti ero on vähäinen, mutta teologisessa mielessä ero on merkittävä. == Lähteet == * === Viitteet === == Aiheesta muualla == * Lugten, Peter: Picketh Up Thy Marbles and Go Home: The Origin and Absurdity of the Religious Right’s Culture Wars and Why They Should Call Them Off. Free Inquiry 4/2024. Luokka:Kristillinen fundamentalismi Luokka:Kristillinen politiikka
Jonne Halttunen

Jonne Haltunen (s. 13. joulukuuta 1985 Jyväskylä) on suomalainen rallin kartanlukija. Halttunen kilpailee rallin MM-sarjassa Toyota Gazoo Racing -tehdastallissa Kalle Rovanperän kartanlukijana. He voittivat rallin maailmanmestaruuden kaudella 2022, ja Halttusesta tuli ensimmäinen suomalainen maailmanmestaruuden voittanut kartanlukija sitten Timo Rautiaisen (2002). Halttunen ja Rovanperä voittivat mestaruuden toistamiseen vuonna 2023. == Ura == Halttunen debytoi MM-rallissa Suomen rallissa 2011 Santeri Jokisen kartanlukijana, jonka jälkeen hän on kilpaillut Matias Kauppisen ja Teemu Asunmaan kanssa. Vuonna 2017 Halttunen osallistui ensi kertaa kilpailuun Kalle Rovanperän kartanlukijana Walesin rallissa WRC2-luokassa. Halttunen ja Rovanperä voittivat WRC2 Pro -sarjan mestaruuden vuonna 2019. Ensimmäisen WRC- luokan MM-osakilpailuvoittonsa Halttunen saavutti Rovanperän kanssa Viron rallissa 2021. Kaudella 2023 Rovanperä ja Halttunen uusivat maailmanmestaruutensa. Kuljettajien ja kartanlukijoiden mestaruuksien lisäksi Toyota voitti valmistajien mestaruuden. Kaudella 2024 Rovanperä ja Halttunen ajavat osan kauden kilpailuista. == Lähteet == Luokka:Suomalaiset kartanlukijat Luokka:Rallin maailmanmestarit Luokka:Vuonna 1985 syntyneet Luokka:Elävät henkilöt
Serbian tasavallan ritarikunta

Serbian tasavallan ritarikunta () on Serbian korkein mahdollinen kunniamerkki. Kunniamerkkiä jaetaan kahdessa luokassa: * I luokka * II luokka == Lähteet == Luokka:Serbian kunniamerkit
Witten hallitus

Witten hallitus oli Venäjän keisarikunnan ensimmäinen hallitus, jonka virkakausi oli 6. marraskuuta 1905 – 5. toukokuuta 1906. Pääministeri Sergei Witten johtama hallitus muodostettiin Venäjän vuoden 1905 vallankumouksen ja lokakuun manifestin jälkeen. ==Hallituksen kokoonpano== Virka Nimi Pääministeri Sergei Witte Sisäministeri Pjotr Durnovo Valtiovarainministeri Ivan Šipov Ulkoministeri Vladimir Lamsdorff Rautatieministeri Klavdi Nemešajev Oikeusministeri Sergei Manuhin Oikeusministeri Mihail Akimov Sotaministeri Aleksandr Roediger Opetusministeri Ivan Tolstoi Hoviministeri Vladimir Frederiks Meriministeri Aleksei Birilev Kauppa- ja teollisuusministeri Vasili Timirjazev Kauppa- ja teollisuusministeri Mihail Fedorov Maatalousministeri Nikolai Kutler Maatalousministeri Aleksandr Nikolski Valtiontarkastaja Dmitri Filosofov Pyhän synodin yliprokuraattori Aleksei Obolenski ==Lähteet== Luokka:Venäjän hallitukset
Rob Cross

Rob Cross (s. 20. syyskuuta 1990 Pembury, Englanti) on englantilainen dartsinpelaaja. Hän voitti dartsin maailmanmestaruuden vuonna 2018 ensimmäisellä yrittämällään, vain 11 kuukautta ammattilaisuransa aloittamisen jälkeen. == Ura == Ensimmäisellä ammattilaiskaudellaan Cross selviytyi vuoden 2017 EM-kisojen finaaliin, jossa hän hävisi Michael van Gerwenille. MM- tittelin 2018 Cross saavutti päihittämällä finaalissa Phil Taylorin. Hän on myös voittanut EM-kisat vuosina 2019 ja 2021. == Lähteet == Luokka:Englantilaiset dartsinpelaajat Luokka:Vuonna 1990 syntyneet Luokka:Elävät henkilöt
Between 1&2

Between 1&2 on eteläkorealaisen tyttöyhtye Twicen yhdestoista EP, joka julkaistiin 26. elokuuta 2022. EP sisältää seitsemän kappaletta mukaan lukien singlen ”Talk That Talk”, josta on julkaistu myös musiikkivideo. == Tuottaminen == EP:llä on seitsemän kappaletta, joista neljä ovat sanoittaneet Chaeyoung, Jihyo ja Dahyun. Dahyun on sanoittanut kappaleen ”Gone” ja ”When We Were Kids”, Chaeyoung kappaleen ”Basics” ja Jihyo on sanoittanut ja osallistunut kappaleen ”Trouble” sävellykseen. EP:n nimi viittaa yhtyeen ja fanien väliseen yhteyteen. EP:n konseptissa on Y2k-teema, jonka musiikki ja tyyli muistuttaa vuodesta 2000. == Kaupallinen menestys == Elokuun 25. päivä uutisoitiin, että EP:n ennakkotilaukset olivat ylittäneet miljoonan kappaleen määrän. Hanteo-listan mukaan EP on tehnyt yhtyeen ensimmäisen päivän myyntiennätyksen myynnillä. Hanteo-listan mukaan EP myi ensimmäisellä viikolla. Circle Chartin mukaan EP on myynyt . EP nousi Oriconin digitaalisten albumien listalla sijalle neljä julkaisuviikolla. EP nousi Billboard Japanin Hot Albums -listalla sijalle 10 julkaisuviikolla. EP nousi Billboard 200 -listalla sijalle kolme myynnillä. EP nousi myös Billboardin World Albums -listan ensimmäiselle sijalle. Circle Chartin mukaan EP on saanut miljoonan myynnin sertifikaatin 6. lokakuuta 2022. == Vastaanotto == NME:n arvostelussa sanotaan EP:n katsovan yhtyeen kasvua kiintymyksellä ja ylpeydellä. Sanoitukset ovat itsevarmempia ja töyssyistä huolimatta EP päättyy optimisesti. ”Talk That Talk” on tyyliltään retropoppia, ”Queen of Hearts” -kappaleessa on vahva viittaus pop-rockiin, ”Trouble” viittaa 2010-luvun dance-popiin ja kappaleessa ”Gone” on elektro-poppia. == Kappaleet == == Arvostelut == * AllMusic: * NME: == Lähteet == Luokka:Twicen albumit Luokka:Vuoden 2022 EP:t
Goremykinin I hallitus

Goremykinin I hallitus oli Venäjän keisarikunnan toinen hallitus, jonka virkakausi oli 5. toukokuuta – 21. heinäkuuta 1906. Hallitusta johti pääministeri Ivan Goremykin. ==Hallituksen kokoonpano== Virka Nimi Pääministeri Ivan Goremykin Sisäministeri Pjotr Stolypin Valtiovarainministeri Vladimir Kokovtsov Ulkoministeri Aleksandr Izvolski Rautatieministeri Nikolai Šaufus Oikeusministeri Ivan Štšeglovitov Sotaministeri Aleksandr Roediger Opetusministeri Pjotr Kaufman Hoviministeri Vladimir Frederiks Meriministeri Aleksei Birilev Kauppa- ja teollisuusministeri Aleksandr Štof Maatalousministeri Aleksandr Stišinski Valtiontarkastaja Pjotr Schwanebach Pyhän synodin yliprokuraattori Aleksei Širinski-Šahmatov ==Lähteet== Luokka:Venäjän hallitukset
Au Revoir Simone

pienoiskuva Au Revoir Simone on yhdysvaltalainen Heather D'Angelon, Erika Forsterin ja Annie Hartin muodostama indie pop -yhtye. Yhtye perustettiin vuonna 2003, ja julkaisi vuonna 2005 omakustanteena ensimmäisen albuminsa Verses of Comfort, Assurance & Salvation. Albumin kappale Through the Backyards soi Greyn Anatomia -tv-sarjassa ja teki yhtyeestä laajemmin tunnetun. Nimensä yhtye on ottanut Tim Burtonin ohjaamasta elokuvasta Pee-Ween suuri seikkailu. Yhtyeen musiikki on saanut vaikutteita mm. Modest Mouselta, The Beach Boysilta, Björkiltä ja Belle & Sebastianilta. Vuonna 2017 yhtye esiintyi David Lynchin ohjaamassa tv-sarjassa Twin Peaks: The Return esittäen jaksossa 4 kappaleensa Lark, sekä jaksossa 7 kappaleensa A Violent Yet Flammable World. == Diskografia == === Studioalbumit === * Verses of Comfort, Assurance & Salvation (2005) * The Bird of Music (2007) * Still Night, Still Light (2009) * Move in Spectrums (2013) === Remix-albumit === * Reverse Migration (2008) * Night Light (2010) * Spectrums (2014) == Lähteet == Luokka:Yhdysvaltalaiset indie pop -yhtyeet
Kokovtsovin hallitus

Kokovtsovin hallitus oli Venäjän keisarikunnan neljäs hallitus, jonka virkakausi oli 22. syyskuuta 1911 – 12. helmikuuta 1914. Hallitusta johti pääministeri Vladimir Kokovtsov. ==Hallituksen kokoonpano== Virka Nimi Pääministeri Vladimir Kokovtsov Valtiovarainministeri Vladimir Kokovtsov Sisäministeri Aleksandr Makarov Sisäministeri Nikolai Maklakov Ulkoministeri Sergei Sazonov Rautatieministeri Sergei Ruhlov Oikeusministeri Ivan Štšeglovitov Opetusministeri Lev Kasso Meriministeri Ivan Grigorovitš Sotaministeri Vladimir Suhomlinov Hoviministeri Vladimir Frederiks Kauppa- ja teollisuusministeri Sergei Timašev Maatalousministeri Aleksandr Krivoshein Valtiontarkastaja Pjotr Haritonov Pyhän synodin yliprokuraattori Vladimir Sabler ==Lähteet== Luokka:Venäjän hallitukset
Eroaminen Natosta

Naton peruskirjan eli Pohjois-Atlantin sopimuksen 13. artikla mahdollistaa sen, että jäsenmaa voi halutessaan erota sotilasliitto Natosta. Artiklan mukaan Natosta eroavan jäsenmaan tulee ilmoittaa asiasta Yhdysvaltain hallinnolle. Vuoden kuluttua eroilmoituksesta eroava osapuoli lakkaa olemasta jäsen. Alkujaan Pohjois-Atlantin sopimuksen irtisanominen jäsenmaalle on ollut mahdollista vasta 20 vuoden kuluttua sopimuksen syntymisestä. Sopimus solmittiin vuonna 1949 joten vuodesta 1969 lähtien tällä 20 vuoden odotusajalla ei ole enää merkitystä. Toistaiseksi yksikään jäsenmaa ei ole eronnut Natosta. Ranska tosin erosi Naton sotilaallisista rakenteista väliaikaisesti vuonna 1966, kun maa ei päässyt Yhdysvaltojen kanssa yhteisymmärrykseen Ranskan ydinaseohjelmaan liittyen. Myös esimerkiksi Kreikka erosi Naton sotilaallisista rakenteista vuonna 1974 protestina Turkin hyökättyä Kyprokselle ja miehitettyä saaren pohjoisosan. Yhdysvaltain presidenttinä toiminut Donald Trump väläytteli Yhdysvaltojen lähtöä Natosta vuonna 2018. Jäseniä ei voida erottaa näiden mahdollisista rikkomuksista ja velvoitteiden laiminlyönneistä huolimatta. Jäsenen on siis itse haluttava eroa. Natolla ei ole käytössään erotusmekanismia eikä Naton silloinen pääsihteeri Jens Stoltenberg ollut vuonna 2021 halukas ottamaan erotusmekanismia käyttöön. == Lähteet == == Aiheesta muualla == * Puolustusministeriön sivut Luokka:Nato
HMS Llandaff

HMS Llandaff (viirinumero F61) oli Britannian kuninkaallisen laivaston Salisbury-luokan fregatti. == Valmistus == Alus tilattiin Newcastle-on-Tynestä Hawthorn Leslie and Companyltä, missä köli laskettiin 27. elokuuta 1953. Se laskettiin vesille 30. marraskuuta 1955 ja valmistui 11. huhtikuuta 1958.Gardiner 1995 s.517 == Palvelus == Alus telakoitiin Chathamissa, missä kaikuluotain poistettiin. Bangladeshin laivasto pyysi laitteistojen palauttamista, minkä seurauksena Britannian puolustusministeriö laski hintaa miljoonalla punnalla. Alus luovutettiin 10. joulukuuta 1976 Bangladeshille Lontoossa Royal Albert Docksilla, jolloin se nimettiin BNS Umar Farooqiksi runkonumerolla F16. Alus oli vasta perustetun Bangladeshin laivaston ensimmäinen sotalaiva.Boniface 2006 s. 111 === BNS Umar Farooq === Alus vieraili Portsmouthissa uuden päällikkönsä M. A. Khanin alaisuudessa. Miehistö osallistui joulun ja uuden vuoden juhlintaan ja lastasi tarvikkeita alukseen ennen lähtöä Bangladeshiin helmikuun puolivälissä 1977. ==Lähteet== * * * * * === Viitteet === Luokka:Salisbury-luokan fregatit Luokka:Hawthorn Leslien valmistamat alukset
Odd Reinsfelt

Odd Reinsfelt (23. elokuuta 1941 Bærum – 16. elokuuta 2022) oli norjalainen oikeistolaisen Høyre-puolueen poliitikko ja meteorologi. Ennen kuin Reinsfeltistä tuli kokopäiväinen poliitikko, hän oli Naton Norjan osaston päämeteorologi. Reinsfelt pääsi Bærumin kunnanvaltuustoon vuoden 1975 vaalien jälkeen. Hänestä tuli Bærumin pormestari vuonna 1992. Hän oli toiminut apulaispormestarina vuodesta 1980. Hän jäi eläkkeelle vuonna 2011. Reinsfelt kuoli 16. elokuuta 2022 80-vuotiaana viikkoa ennen kuin olisi täyttänyt 81 vuotta. == Lähteet == Luokka:Norjalaiset poliitikot Luokka:Norjalaiset meteorologit Luokka:Norjan pormestarit Luokka:Vuonna 1941 syntyneet Luokka:Vuonna 2022 kuolleet
HMS Lincoln (F99)

HMS Lincoln (viirinumero F99) oli Britannian kuninkaallisen laivaston Salisbury-luokan fregatti. == Valmistus == Alus tilattiin Govanista Fairfield Shipbuilding and Engineering Companyltä, missä köli laskettiin 1. kesäkuuta 1955. Se laskettiin vesille 6. huhtikuuta 1959 ja valmistui 7. heinäkuuta 1960.Gardiner 1995 s.517 == Palvelus == Alus romutettiin 1983. ==Lähteet== * * * * * === Viitteet === Luokka:Salisbury-luokan fregatit Luokka:Fairfieldin valmistamat alukset
Dakar Desert Rally

Dakar Desert Rally on Saber Porton kehittämä ja Saber Interactiven julkaisema erämaaralliaiheinen ajopeli, joka perustuu vuosien 2020, 2021 ja 2022 Dakar- ralleihin. Peli julkaistiin Microsoft Windows-, PlayStation 4- PlayStation 5-, Xbox One- ja Xbox Series X -alustoille.Dakar Desert Rally Launches October 4 Viitattu 18.8.2022 ==Pelattavuus== Dakar Desert Rally jatkaa Saberin edellisen Dakar 18 pelin tapaan Dakarin erämaarallia. Pelissä on mukana samat ajoneuvoluokat, autot, moottoripyörät, kuorma-autot, mönkijät ja SSV:t. Pelissä on yhteensä yli 30 rallipätkää, jotka sijoittuvat Saudi-Arabiaan. Mukana on myös Saudi-Arabian erämaarallin kilpailuja, joita kuljettajat ajoivat ennen Dakar-rallia. Peliin on tuotu uutena vaihtuva sää, sekä ralleja, jotka ajetaan kuuman aavikon lisäksi lumella. Edellisessä pelissä oli mahdollista ajaa vain kuivalla ja sateella. ===Ura=== Pelaajan aloittaessa uratilan hänellä on mahdollisuus ostaa 500 valuutalla jokin ajoneuvo, jolla hän aloittaa kilpailemisen. Aitojen kuljettajien nimet ja pelaajan omanimi ovat rinnakkain valitessaan haluamansa ajoneuvon. Voittamalla kilpailuja ja ajamalla ne maaliin pelaaja saa tietyn määrän kokemuspisteitä ja valuuttaa, joilla voi ostaa lisää ajoneuvoja. Ajoneuvojen säätäminen on monipuolisempaa, kuin edeltäjässä Dakar 18. Tällä kertaa voi esimerkiksi autoissa säätää muun muassa rengaspaineet, aurauskulmat ja jousitusta. Ajoneuvojen korjaaminen myös maksaa ennen, kuin aloittaa seuraavaan erikoiskokeen. Aikaisemmassa pelissä se oli ilmaista. Pelissä on myös mahdollista saada palkinnoksi lisää ajoneuvoja, mikäli onnistuu voittamaan tietyn rallin kaikilla viidellä ajoneuvoluokalla. ==Lisäosat== Pelin Deluxe version myötä saa käyttöön kaksi ajoneuvoa; vuosien 1988 DAF Truck Turbo-Twinin ja Peugeot 405 Turbo 16, sekä tulevia uusia ajoneuvoja ja ralleja. Ensimmäinen ilmainen lisäosa julkaistiin 22. lokakuuta 2022, johon sisältyy vuosien 2020, 2021 ja 2022 Dakar-rallit.Dakar Desert Rally update for 21 October 2022 steamdb.info Viitattu 23.10.2022 == Lähteet == Luokka:Dakar-ralli-pelit Luokka:Vuoden 2022 videopelit Luokka:PlayStation 4 -pelit Luokka:PlayStation 5 -pelit Luokka:Xbox One -pelit Luokka:Xbox Series X- ja Series S -pelit Luokka:Windows-pelit
Kurikan työväentalo

Kurikan työväentalo on vuonna 1907 rakennettu Kurikan Jyllinkylässä sijaitseva työväentalo. Talo on kulttuurihistoriallisesti arvokas, ja se on suojeltu osayleiskaavalla. == Historiaa == Kurikan kirkonkylän Työväenyhdistys perustettiin 14. tammikuuta 1906. Yhdistyksen perustama työväentalon rakennustoimikunta hankki asuintalon, joka purettiin ja siirrettiin nykyiselle paikalleen. Talon rakennustyöt tehtiin talkoovoimin. Talon rakennuskustannuksiin päätettiin laskea liikkeelle 10 markan velkakirjalaina. Työväentalon vihkiäiset järjestettiin 22. joulukuuta 1907. Juhlakutsu julkaistiin Vapaa Sana -lehdessä 20. joulukuuta 1907. Kansalaissodan tuoksinnassa talo pakko-otettiin joksikin aikaan naisvankilakäyttöön. Rakennus on ollut 1970-luvulla vuorattuna verstas- ja varastotiloiksi. Vuokrallaolon aikana talo rappeutui pahasti, ja edessä oli laaja uusi remontti. Remonttia varten perustettiin rakennustoimikunta, jonka puheenjohtaja Kalevi Jouppi suunnitteli tarvittavat uudistukset. == Rakennus == Talo on hirsirunkoinen, ja ulkoseinät ovat lautaverhoiltu. Talon vesikatto uusittiin pärekatteiseksi 1946, ja vielä 1960-luvulla rakennuksen säänkestävyys turvattiin tiilikatteella. == Toimintaa työväentalolla == Talolla on rakennuttajayhdistyksen lisäksi toiminut erityisesti paikalliset SKDL:n, SKP:n, SNDL:n, SDNL:n, ja SDPL:n järjestöt. Työväentalolla perustettiin 1936 urheiluseura Kurikan Visa, jolla on ollut monenlaista voimistelu-, urheilu- ja kulttuuritoimintaa. Talolla on toiminut myös monenlaiset ohjelma- ja opintoryhmät. Talo on ollut myös kansalaisopiston kurssien kokoontumispaikkana. 2000-luvulla toiminta on edelleen ollut vilkasta ja esimerkiksi vuonna 2003 erilaisia käyttövarauksia oli yhteensä 337 kappaletta. Taloa voi edelleen varata, ja sen suojissa pidetään häitä, syntymäpäiviä ja muita juhlia.. Työväentalon satavuotisjuhlia vietettiin 2007, jolloin juhlapuhujana oli nuoruutensa talon toiminnoissa mukana ollut entinen ministeri Kalevi Kivistö. == Lähteet == *Katia Båsk-Ekholm & Kai Häyry: Suomen työväentaloja koskeva selvitys. Opetusministeriö. Helsinki. 1982. === Viitteet === Luokka:Työväentalot Luokka:Kurikan rakennukset ja rakennelmat
Leppäjärvi

Leppäjärvi voi tarkoittaa seuraavia: == Kyliä == * Leppäjärvi, kylä Enontekiöllä == Järviä == * Leppäjärvi, järvi Enontekiöllä * Leppäjärvi, järvi Jämsän Runttimäellä * Leppäjärvi, järvi Kangasalla * Leppäjärvi, järvi Kouvolassa * Leppäjärvi, järvi Pälkäneellä * Leppäjärvi, järvi Ylöjärven Kurussa * Leppäjärvi, järvi Ylöjärven Länsi-Teiskossa * Leppäjärvi, järvi Ylöjärven ja Ruoveden rajalla * Iso-Leppäjärvi, järvi Valkeakoskella * Iso- Leppäjärvi, järvi Ylöjärvellä * Vähä-Leppäjärvi, järvi Valkeakoskella * Vähä- Leppäjärvi, järvi Ylöjärvellä == Henkilöitä == * Anne Leppäjärvi (s. 1973), suomalainen journalisti.
Leppälampi (täsmennyssivu)

Leppälampi tai Leppälammi voi tarkoittaa seuraavia: == Kyliä == * Leppälampi, kylä Nurmijärvellä * Leppälammi, kylä Suodenniemellä == Järviä ja lampia == * Leppälampi, lampi Keuruun Simsiössä * Leppälampi, lampi Luumäellä * Leppälampi, lampi Mäntässä * Leppälampi, lampi Pertunmaalla * Leppälampi, lampi Toivakassa * Leppälampi, järvi Sortavalan piirissä Venäjän Karjalassa * Leppälammi, lampi Hollolassa * Leppälammi, lampi Hämeenlinnassa * Leppälammi, järvi Ikaalisten ja Sastamalan rajalla * Leppälammi, lampi Janakkalassa * Leppälammi, lampi Jämsän Hämepohjalla * Leppälammi, lampi Jämsän Ouninpohjalla * Leppälammi, lampi Kuhmoiosissa * Leppälammi, lampi Lopella * Leppälammi, lampi Mänttä-Vilppulan Jouttikylässä * Leppälammi, järvi Suodenniemellä == Henkilöitä == * Tiina-Maija Leppälampi (s. 1960), suomalainen kestävyysjuoksija.
K. O. Winter

Klaus Olavi Winter (18. elokuuta 1877 Helsinki – 2. elokuuta 1939 Helsinki) oli suomalainen Suomen liikemiesten kauppaopiston opettaja ja rehtori.Ylioppilasmatrikkeli 1853–1899Rehtori K. O. Winter. 50-vuotias, Helsingin Sanomat, 18.08.1927, nro 221, s. 4, Kansalliskirjaston digitaaliset aineistot60-vuotias. Lehtori K. O. Winter, Helsingin Sanomat, 18.08.1937, nro 220, s. 6, Kansalliskirjaston digitaaliset aineistotLehtori K. O. Winter kuollut, Helsingin Sanomat, 04.08.1939, nro 206, s. 7, Kansalliskirjaston digitaaliset aineistot Winterin vanhemmat olivat kondiittori Klaus Viktor Winter ja Hilda Fredrika Lindqvist. Hän pääsi ylioppilaaksi 1897 Tampereen lyseosta ja valmistui Helsingin yliopistosta filosofian kandidaatiksi 1902 pääaineenaan kemia. Winter oli Helsingin kauppakoulun opettajana 1903–1908 ja toimi samalla myös professori Taavetti Laitisen assistenttina hänen biokemiallisissa tutkimuksissaan. Näiden tutkimustensa ansiosta Winter kutsuttiin Duodecim-seuran jäseneksi vaikkei hän ollutkaan suorittanut lääketieteellisiä opintoja. Winter oli vuoden ajan lisäksi Helsingin suomalaisen yhteiskoulun fysiikan opettajana. Winter oli sitten Kotkan kauppaopiston ja kauppakoulun opettajana 1908–1909 ja Helsingin kauppakoulun ja Helsingfors handelsskolanin rehtorina 1909–1919. Winter oli tämän jälkeen muun muassa kauppa- ja teollisuuskomissionin hinnoitteluosaston ja myöhemmin lisenssikanslian päällikkönä sekä Parfymeri Idman & Arvelan ja Oy. Rautatarpeiden konttoripäällikkönä. Suomen liikemiesten kauppaopiston rehtorina hän toimi 1922–1927 ja sen jälkeen hän oli Suomen liikemiesten kauppaopistossa kirjanpidon opettajana. Helsingin kauppakorkeakoulussa Winter toimi hinnoittelun opettajana 1914–1916 ja 1921–1929 kotimaisten kielten kirjeenvaihdon opettajana. Vuonna 1911 Winter perusti Helsinkiin Helsingfors handelsbiträdeskolan-nimisen kauppa-apulaiskoulun. Winter oli valantehnyt tilintarkastaja ja hän kuului Tilintarkastusyhdistyksen perustajiin ja neuvoston jäseniin. Vuodesta 1921 alkaen hän oli Valion kontrolenttina ja hän oli lisäksi useiden pankkien, henkivakuutusyhtiöiden ja toiminimien tilintarkastajana. Winter oli naimisissa vuodesta 1905 Elin Sigrid Bobergin kanssa. == Julkaisuja == * Tutkimus magnetismistä rautasylintereissä. Pro gradu-tutkielma, Helsingin yliopisto, fysiikan laitos * Kauppalaskento: alempia kauppaoppilaitoksia ja ominpäin opiskelua varten; kirj. Juho Someri ja K. O. Winter. WSOY 1917, 11. painos 1952 * Suomen liikemiesten kauppaopiston historiikki 1898-1923 == Käännöksiä == * S. V. Hintikka : Oorganisk kemi med beaktande af den teknologiska sidan och varuläran. Kustannusosakeyhtiö Kirja, Helsinki 1913, 2. painos 1922 == Lähteet == Luokka:Suomen koulujen rehtorit Luokka:Vuonna 1877 syntyneet Luokka:Vuonna 1939 kuolleet
Marija Tšorbova

Marija Tšorbova (myöh. Georgieva, , 18. kesäkuuta 1940 – 28. huhtikuuta 2015) oli bulgarialainen kuulantyöntäjä. Tšorbova voitti pronssia Euroopan sisäratakilpailuissa Prahassa 1967.http://www.gbrathletics.com/ic/eiw.htm Belgradin EM-kilpailuissa 1962 Tšorbova sijoittui yhdeksänneksi ja Budapestin EM-kilpailuissa 1966 viidenneksi.Berlin 2018 Statistics Handbook, s. 359, 521, 529 Tšorbova, myöhemmin Georgieva, kuoli 74-vuotiaana 28. huhtikuuta 2015. Hänen tyttärensä Hristina Georgieva kilpaili keihäänheitossa olympiatasolla ja heitti lajissa Bulgarian ennätyksen.https://www.atletikabg.com/2015/04/30/%D0%BF%D0%BE%D1%87%D0%B8%D0%BD%D0%B0-%D0%BC%D0%B0%D1%80%D0%B8%D1%8F-%D1%87%D0%BE%D1%80%D0%B1%D0%BE%D0%B2%D0%B0/ == Lähteet == * Profiili trackfield.brinkster.net * === Viitteet === Luokka:Bulgarialaiset kuulantyöntäjät Luokka:Vuonna 1940 syntyneet Luokka:Vuonna 2015 kuolleet
Metsälampi

Metsälampi tai Metsälammi voi tarkoittaa seuraavia: * Metsälampi, umpeenkasvanut järvi Espoon Karhusuolla * Metsälampi, keinotekoinen lampi Hämeenlinnassa Aulangon puistometsässä * Metsälampi, lampi Jyväskylän Saarenmaalla * Metsälampi, lampi Mikkelissä * Iso Metsälampi, lampi Hirvensalmella * Iso Metsälampi, lampi Karstulassa * Pieni Metsälampi, lampi Hirvensalmella * Pieni Metsälampi, lampi Karstulassa * Metsälammi, järvi Lohjalla.
Konstantin Totev

Konstantin Hristov Totev (, 24. tammikuuta 1927 Veliko Tărnovo – 2006 Sofia) oli bulgarialainen koripalloilija. Totev saavutti Bulgarian miesten maajoukkueessa EM-hopeaa Bulgarian-kotikisoissa 1957. Hän kuului maajoukkueen kokoonpanoon myös Helsingin kesäolympialaisissa 1952 (Bulgaria seitsemäs), Melbournen kesäolympialaisissa 1956 (viides) ja vuosien 1951 (neljäs), 1953 (yhdeksäs) ja 1955 (neljäs) EM-kilpailuissa.OlympediaLinguaspsort.com == Lähteet == * * Linguasport.com === Viitteet === Luokka:Bulgarialaiset koripalloilijat Luokka:Vuonna 1927 syntyneet Luokka:Vuonna 2006 kuolleet
Viktor Radev

Viktor Bonev Radev (, 19. marraskuuta 1936 Maritsa – 31. elokuuta 2014) oli bulgarialainen koripalloilija. Radev voitti Bulgarian miesten maajoukkueessa EM-hopeaa Bulgarian-kotikisoissa 1957 ja EM-pronssia Jugoslaviassa 1961. Hän kuului maajoukkueen kokoonpanoon myös Melbournen kesäolympialaisissa 1956 (Bulgaria viides), Rooman kesäolympialaisissa 1960 (16:s), vuoden 1959 MM- kilpailuissahttps://www.linguasport.com/baloncesto/internacional/mundial/1959_SANTIAGO_SQUADS.htm (seitsemäs) ja vuosien 1955 (neljäs), 1959 (viides) ja 1963 (viides) EM- kilpailuissa. Seuratasolla hän voitti viisi Bulgarian mestaruutta. Radev kuoli 77-vuotiaana 31. elokuuta 2014.https://sportal.bg/news-2020062317413903364OlympediaLinguaspsort.com == Lähteet == * * Linguasport.com === Viitteet === == Aiheesta muualla == * Toinen profiili FIBA Archive Luokka:Bulgarialaiset koripalloilijat Luokka:Vuonna 1936 syntyneet Luokka:Vuonna 2014 kuolleet
Erhard Jakobsen

Erhard Villiam Jakobsen (25. helmikuuta 1917 Billund – 11. maaliskuuta 2002) oli tanskalainen poliitikko. Hän erosi vuonna 1973 Sosiaalidemokraateista ja perusti Keskustademokraatit, jonka puheenjohtajana toimi vuoteen 1989. Hän toimi uransa aikana Gladsaxen pormestarina, kansankäräjien jäsenenä, ministerinä ja meppinä. ==Ura== Jakobsen liittyi Tanskan sosiaalidemokraattisiin nuoriin vuonna 1929 ja nousi siellä keskushallitukseen sekä opiskelijajärjestön johtoon. Vuonna 1946 hän valmistui valtiotieteiden kandidaatiksi ja vuonna 1953 hänet valittiin kansankäräjille. Vuonna 1958 Jakobsenista tuli Gladsaxen kunnan pormestari, missä virassa hänestä tuli suosittu. Hän toimi pormestarina vuoteen 1974. Jakobsen kuului jo 1960-luvulla sosiaalidemokraattien oikeistosiipeen, ja hän oli tyytymätön muun muassa vasemmistoradikaaliin opiskelijaliikkeseen, Vietnamin sodan vastustamiseen ja Etelä-Afrikan boikotointiin apartheidin takia. Hän syytti myös Tanskan yleisradioyhtiötä liiasta vasemmistolaisuudesta. Marraskuussa 1973 Jakobsen erosi sosiaalidemokraateista ja perusti oman puolueen, Keskustademokraatit. Seuranneissa vaaleissa puolue sai 14 paikkaa kansankäräjille. Vuonna 1973 hänestä tuli myös europarlamentaarikko. Vuonna 1982 Jakobsenilla oli merkittävä rooli neljän oikeistopuolueen kokoamisessa Poul Schlüterin johtamaan "neliapilahallitukseen". Jakobsen itse toimi Tanskan talouden koordinaatioministerinä vuosina 1987–1988. Vuonna 1989 Jakobsen jätti keskustademokraattien puheenjohtajuuden ja hänen seuraajakseen tuli hänen tyttärensä Mimi Jakobsen. ==Lähteet== ==Aiheesta muualla== * Erhard Jakobsen Tanskan kansankäräjien verkkosivuilla * Luokka:Tanskan ministerit Luokka:Tanskan puolueiden puheenjohtajat Luokka:Tanskalaiset europarlamentaarikot Luokka:Tanskan pormestarit Luokka:Vuonna 1917 syntyneet Luokka:Vuonna 2002 kuolleet
Tuhathuokoiset

Tuhathuokoiset (Milleporidae) on varsipolyyppeihin kuuluva heimo. Heimon lajeja tavataan trooppisista merivesistä. ==Taksonomia ja anatomia== Tuhathuokoisiin kuuluu vain yksi suku Millepora, jossa on 15 lajia. Ulkonäöltään heimon lajien runkokunnat muistuttavat koralleja ja voivat olla haarautuneita, sulkamaisia tai litteitä ja levymäisiä. Korallien tavoin tuhathuokoisilla on kalsiumkarbonaatista koostuva huokoinen tukiranka. Tukirangassa on polttiaissoluja. Väriltään tuhathuokoiset ovat ruskeita, keltaisia tai punaisia ja väri johtuu symbioottisista levistä. Tuhathuokoisten meduusaelinvaiheella ei ole lonkeroita. ==Levinneisyys ja elintavat== Tuhathuokoisia tavataan trooppisista vesistä niin Atlantista, Intian valtamerestä kuin Tyynestämerestäkin. Ne muodostavat tärkeän osan matalien vesien riuttaekosysteemeissä. Heimon lajit pyydystävät ravinnokseen planktoneläimiä. Tuhathuokoiset lisääntyvät joko suvuttomasti polyyppeinä tai suvullisesti meduusoina. ==Lähteet== Luokka:Polyyppieläimet
Vaasan metodistiseurakunta

Vaasan metodistiseurakunta () on vuonna 1881 perustettu metodistiseurakunta. Vaasan metodistiseurakunta on ensimmäinen suomalainen metodistiseurakunta. Seurakunnan toimitilat sijaitsevat Vaasan keskustassa, Rauhankadulla. Seurakunnan johtava pastori on Camilla Klockars. == Historia == Ensimmäisen kerran metodismi rantautui Vaasaan merimies Gustaf Lervikin mukana kesällä 1859, jolloin hän saarnasi seudulla. Lervik oli osallistunut Bethel-laivan herätykseen New Yorkissa. Lervikin toiminnan seurauksena syntyi metodistiherätys, mutta liikkeen kohtaaman vastustuksen vuoksi tämän oli pitäydyttävä julkisesta saarnaamisesta.Näsman 1979, s. 87–90 Uudemman kerran metodistiherätys syttyi Vaasassa ruotsalaisen metodistisaarnaajan Karl Johan Lindborgin toimesta vuonna 1881, jolloin mm. Hellmanin sisarukset Alba ja Hilda kuulivat Lindborgin saarnoja. Lindborg ärsytti esiintymisellään luterilaisen kirkon papistoa, jotka kävivät Lindborgia vastaan ja kielsivät Lindborgia jatkamasta työtään. Kirkkoneuvostossa Oskar Rancken kuitenkin puolusti Lindborgin toimintaa ja kirkkoneuvoston päätös osoittautui tehottomaksi.Wuorinen 1969, s. 141–142 Joitain viikkoja myöhemmin pastori J. Kihlström vieraili Vaasassa ja käynnisti seurakunnan perustamistyön. Suomen ensimmäinen metodistiseurakunta perusteettin ruotsalaisen lyseon vahtimestari L. Lundin kotona. Lindborgin työtä jatkoi kesäkuusta 1883 lähtien ensimmäinen suomalainen metodistipappi Gustaf Wagnsson, joka teki saarnamatkoja myös ympäri ruotsinkielistä Pohjanmaata. Vuonna 1886 työtä jatkoi Lars Linderot, jonka työn vaikutuksesta seurakunnan jäsenmäärä tuplaantui vuodessa. Metodistit pysyivät Vaasan kaupunkiseurakunnan yhteydessä aina eriuskolaislain julkaisemiseen saakka. Vuonna 1892 metodistiseurakunta rekisteröityi ja jäsenet siirtyivät siihen. Vaasan metodistiseurakunnassa koettiin herätys vuosina 1892–1893. Seurakunnan oma kirkko vihittiin käyttöön heinäkuussa 1894 ja seurakunta oli tuolloin koko maan suurin 138 jäsenellään. Seuraavien vuosikymmenten aikana Vaasan seurakunnasta muodostui erä suurimmista ja eläväisimmistä seurakunnista. == Lähteet == * * === Viitteet === Luokka:Suomen metodistiseurakunnat Luokka:Vaasan seurakunnat
Eurajoen kirkonkylä

Eurajoen kirkonkylä on Eurajoen kunnan kuntakeskus Satakunnan maakunnan lounaisosassa, linnuntietä noin 32 kilometriä maakuntakeskus Porista etelään. Eurajoen kirkonkylä sijaitsee samannimisen joen () alajuoksun varrella ja Turusta Vaasaan johtavan valtatien 8 itäpuolella. Tilastokeskuksen taajama- aluerajauksen mukaan vuoden 2020 lopussa Eurajoen kirkonkylän taajaman pinta- ala oli 12,01 neliökilometriä ja väkiluku 3 546. Tilastollinen taajamarajaus voi poiketa virallisesta kunnanosien rajauksesta. thumb|left|Eurajoen kirkko (1803). thumb|left|Eurajoen vesitorni. Eurajoen seurakunta esiintyy asiakirjalähteissä 1300-luvun alkupuolella. Eurajoki mainitaan kirjallisissa lähteissä vuonna 1344 (Effraboaminne) ja 1553 (Euffrabominne). Tällöin Eurajoki oli suuri kirkkopitäjä, johon kuuluivat myös Lapin ja Luvian pitäjien alueet. Vanhimmat maininnat käyttävät Eurajoen kunnan ruotsinkielistä nimeä Euraåminne; vanhat asiakirjanimet merkitsevät sananmukaisesti ’euralaisten joensuuta’. Eurajoki-nimien alkuosa Eura- pohjautuu kantagermaanin sanaan, joka merkitsi ’(vesi)suonta, vesireittiä, väylää’. Tämän mukaan nimettiin Pyhäjärvestä muinaiseen Selkämeren lahteen laskenut joki. Myöhemmin Eura siirtyi asutuksen nimeksi ja joesta ryhdyttiin käyttämään pidempää nimeä Eurajoki. Eurajoki tuli käyttöön myös joen suupuolelle syntyneen, Euraa nuoremman asuinpaikan nimeksi (Effraioki 1551). ==Lähteet== Luokka:Eurajoki Luokka:Satakunnan maakunnan taajamat Luokka:Suomen kuntakeskukset